als_Latn dik_Latn sag_Latn
Gianni De Biasi ka folur për herë të parë për zgjedhjet parlamentare që po zhvillohen në vendin tonë. Italiani ka përfituar pasaportën shqiptare dhe në këtë mënyrë atij i lind e drejta për të votuar. Pikërisht këtë ka bërë ish-trajneri i Kombëtares, i cili në orën 12:00 ka votuar në një nga zonat tradicionale në Tiranë, te “Xhamlliku”. Pasi hodhi votën e tij, De Biasi u shpreh për mediat:
“Kam disa vite që jetoj në Shqipëri dhe e njoh shumë mirë këtë vend. Nëse nuk do më përfshinin në lista do isha i mërzitur. Isha i qartë për votimin pasi procedura është e thjeshtë.
Do të vazhdoj të ndjek zhvillimet e fundit nga vendi që kam kaluar emocione të mëdha. Do të votoj edhe herë të tjera…”, u shpreh shkurtimisht ai.
als_Latn als_Latn als_Latn